основните характеристики на превозното средство. Има различни образци за раздел 2 в зависимост от обхванатата категория превозни средства, както е посочено в точка 4. Точките, които не са приложими към сертифицираното превозно средство, могат да се пропуснат.
 2.3.
 Сертификатът за съответствие не трябва да е по-голям от формат A4 (210 × 297 mm).
 2.4.
 Всички данни в сертификата за съответствие трябва да се представят със знаци от серията стандарти ISO 8859 (Информационни технологии. Набори от графични символи, кодирани с един байт (8 бита) (за сертификатите за съответствие, издадени на български език — на кирилица, за сертификатите за съответствие, издадени на гръцки език — със знаци от гръцката азбука) и арабски цифри.
 2.5.
 Без да се засягат разпоредбите по точка 1, буква б), стойностите и единиците по раздел 2 на сертификата за съответствие са тези, които са дадени в информационния документ (списъка с данни) на типа превозно средство. Разрешените отклонения са тези, които са посочени в съответните изисквания от делегираните актове, приети съгласно Регламент (ЕС) No 167/2013. Максималните и минималните стойности се приемат за размерите на превозните средства (дължина, широчина и височина), за да се вземат предвид техните различни конфигурации от колела и гуми.
 3. Образци на раздел 1 от сертификата за съответствие
 3.1.
 Образец А на раздел 1 от сертификата за съответствие (комплектувани превозни средства) обхваща превозните средства, които могат да се използват за движение по път без допълнително одобряване.
 3.2.
 Образец Б на раздел 1 от сертификата за съответствие (напълно комплектувани превозни средства) обхваща превозните средства, които също могат да се използват за движение по път без допълнително одобряване и които по-рано са преминали допълнителен етап на одобряване.
 Това е нормалният резултат на процеса на многоетапното одобряване (например трактор от категория Т1, произведен от производител на втори етап върху шасито, изработено от друг производител на превозни средства).
 Допълнителните характеристики, добавени при многоетапен процес, трябва да се опишат накратко, а получените на предишни етапи сертификати за съответствие трябва да се приложат.
 3.3.
 Образец В на раздел 1 от сертификата за съответствие (некомплектувани превозни средства) обхваща превозните средства, за които е необходим последващ етап за одобряването им и които не могат да получат постоянна регистрация или да се използват за движение по път (например шаси на трактор от категория Т2).
 4. Образци на раздел 2 от сертификата за съответствие
 Има два образеца на раздел 2 от сертификата за съответствие:
 а)
 образец 1 на раздел 2 от сертификата за съответствие за колесни трактори (превозни средства от категория Т) и верижни трактори (превозни средства от категория С);
 б)
 образец 2 на раздел 2 от сертификата за съответствие за ремаркета (превозни средства от категория R) и сменяема прикачна техника (превозни средства от категория S).
 5. Характеристики на хартията и елементи за предотвратяване на фалшифицирането
 5.1.
 Съгласно член 33, параграф 2 от Регламент (ЕС) No 167/2013 сертификатът за съответствие трябва да се изготвя по такъв начин, че да не позволява фалшифициране. За тази цел хартията, използвана за сертификата за съответствие, трябва да е защитена с воден знак, представящ регистрираната марка на производителя или търговското наименование,